cyanic-selkie/wikianc huggingface dataset:
వజ్రకరూరు
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాలలు రెండు, ప్రభుత్వ ప్రాథమికోన్నత పాఠశాల ఒకటి, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రైవేటు జూనియర్ కళాశాల ఉంది. ఒక ప్రైవేటు వృత్తి విద్యా శిక్షణ పాఠశాల ఉంది. సమీప బాలబడి, సమీప ప్రభుత్వ ఆర్ట్స్ / సైన్స్ డిగ్రీ కళాశాల, మేనేజిమెంటు కళాశాల, పాలీటెక్నిక్‌లు, సమీప అనియత విద్యా కేంద్రం, దివ్యాంగుల ప్రత్యేక పాఠశాల గుంతకల్లు లో ఉన్నాయి. ఇంజనీరింగ్ కళాశాల గుత్తిలోనూ ఉన్నాయి. సమీప వైద్య కళాశాల అనంతపురంలోను ఉన్నాయి.
ప్రభుత్వ వైద్య సౌకర్యం
వజ్రకరూరు లో ఉన్న ఒకప్రాథమిక ఆరోగ్య కేంద్రంలో ఇద్దరు డాక్టర్లు, 10 మంది పారామెడికల్ సిబ్బందీ ఉన్నారు. ఒక డిస్పెన్సరీలో ఇద్దరు డాక్టర్లు, ఇద్దరు పారామెడికల్ సిబ్బందీ ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు.ఒక కుటుంబ సంక్షేమ కేంద్రంలో ఇద్దరు డాక్టర్లు, ముగ్గురు పారామెడికల్ సిబ్బందీ ఉన్నారు.సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది.సమీప సామాజిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో 3 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు, ఇద్దరు నాటు వైద్యులు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జల వనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
వజ్రకరూరులో పోస్టాఫీసు సౌకర్యం, సబ్ పోస్టాఫీసు సౌకర్యం ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
వజ్రకరూరులో భూ వినియోగం కింది విధంగా ఉంది:
నీటిపారుదల సౌకర్యాలు
వజ్రకరూరులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
వజ్రకరూరులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వేరుశనగ, శనగ, వర
ఖేడా సత్యాగ్రహం (1918)
ఖేడా సత్యాగ్రహం 1918 సంవత్సరం భారతదేశంలోని గుజరాత్ లోని ఖేడా జిల్లాలో బ్రిటీషు రాజ్ కాలంలో మహాత్మా గాంధీచే ప్రేరణ పొందిన మూడవ సత్యాగ్రహ ఉద్యమంగానూ భారత స్వాతంత్ర్య ఉద్యమంలో ప్రధాన తిరుగుబాటుగానూ ప్రత్యేకత సంతరించుకుంది. చంపారన్ సత్యాగ్రహం, అహ్మదాబాద్ మిల్లు సమ్మెకు ముందు ఇది రెండవ సత్యాగ్రహ ఉద్యమంగా మరొక ప్రత్యేకత కలిగి ఉంది. ఖేడా జిల్లాలోని రైతులకు మద్దతుగా గాంధీజీ ఈ ఉద్యమాన్ని నిర్వహించాడు. పంటల వైఫల్యం, ప్లేగు, అంటువ్యాధుల కారణంగా బ్రిటీషు వారు విధించిన పన్నులను ఖేడా ప్రజలు చెల్లించలేకపోయారు.
నాయకులు
గుజరాతులో మహాత్మా గాంధీ ఆ పోరాటానికి ఆధ్యాత్మికంగా ఆధిపత్యం వహించాడు. ఆయన కుడిభుజం వంటి కార్యకర్త సర్దార్ వల్లభాయ్ పటేల్, గాంధీయ భావంతో అంకితం భావంతో పనిచేసే ఇంద్రుల్ యాగ్నిక్, శంకర్ లాల్ బ్యాంకర్, మహదేవ్ దేశాయ్, నరహరి పారిఖ్, మోహన్ లాల్ పాండ్య, రవిశంకర్ వ్యాస్ గ్రామకార్యకర్తలు కలిసి ఈ సత్యాగ్రహం నిర్వహించారు. వారికి రాజకీయ నాయకత్వం, మార్గదర్శక అధికారం ఇచ్చారు. అహ్మదాబాదు వదోదర నగరాల నుండి అనేక మంది గుజరాతీయులు తిరుగుబాటు నిర్వాహకులలో చేరారు. గాంధీ, పటేల్ పూర్తిగా గుజరాతీయుల పోరాటంలో పాల్గొనడానికి ఇతర రాష్ట్రాలకు చెందిన భారతీయుల పాత్రను నిరాకరించారు.
ఘర్షణ
పటేల్, అతని సహచరులు బృహత్తరమైనపన్ను తిరుగుబాటును నిర్వహించారు. ఖేడాలోని వివిధ జాతి, కుల వర్గాలు తిరుగుబాటు పట్ల ఆసక్తులయ్యారు. ఖేడా రైతులు ఈ సంవత్సరం సంభవించిన కరువును కారణంగా చూపుతూ పన్ను రద్దు చేయాలని పిటిషన్ సమర్పించాలని పిలుపునిచ్చారు. బొంబాయి ప్రభుత్వం చార్టర్ను తిరస్కరించింది. రైతులు పన్ను చెల్లించకపోతే భూములు ఆస్తులు జప్తు చేయబడతాయని, చాలామంది ఖైదు చేయబడతారని, ఒకసారి జప్తు చేయబడి ఆస్తులు వారు చాలా కట్టుబడి ఉన్నా వారికి తిరిగి ఇవ్వబడదు అని హెచ్చరించారు.
ఆస్తులు, పశువులను స్వాధీనం చేసుకునేందుకు ప్రభుత్వం అధికారులు, ఇన్స్పెక్టర్లను పంపాబడ్డారు. పోలీసులు భూములు, వ్యవసాయ భూములు, ఆస్తిని స్వాధీనం చేసుకున్నారు. రైతులు ఖైదును అడ్డుకోలేదు. హింసతో పనిచేసే అధికారులను అహింసతో ఎదుర్కొన్నారు. బదులుగా వారు గుజరాత్ సభకు విరాళంగా తమ నగదు, విలువైన వస్తువులను అందించారు. నిరసన అధికారికంగా నిర్వహించబడింది..
తిరుగుబాటు క్రమశిక్షణ, ఐక్యత ప్రభుత్వవర్గాలలో భీతిని కలుగజేసింది. వారి వ్యక్తిగత ఆస్తి, భూమి, జీవనోపాధిని స్వాధీనం చేసుకున్నప్పటికీ, పటేలుకు మద్దతుగా ఖేడా రైతులలో అత్యధికులు బలంగా ఐక్యమయ్యారు. ఇతర ప్రాంతాలలో తిరుగుబాటుకు గురైన గుజరాతీలు ప్రభుత్వ యంత్రాన్ని ప్రతిఘటించారు. నిరసనకారుల బంధువులు నిరసనకారులకు ఆశ్రయం ఇచ్చి ఆస్తులను బధ్రపరచడానికి సహాయపడ్డారు. తిరుగుబాటుల దారుల నుండి స్వాధీనం చేసుకున్న భూములను కొనుగోలు చేయడానికి ప్రయత్నించిన వారిని భారతీయులు సమాజం నుండి వెలివేసారు. ఇతర ప్రాంతాలలోని సానుభూతి పరులకు సార్డుల్ సింగ్ కేవలెలాంటి జాతీయవాదులు పిలుపునిచ్చినప్పటికీ గాంధీ, పటేల్ ఈ ఆలోచనలను గట్టిగా తిరస్కరించారు.
ఫలితం
రెండు పార్టీలకు ఒప్పందం. సంవత్సరానికి పన్ను, తదుపరి పన్ను తాత్కాలికంగా నిలిపివేయబడుతుంది. జప్తు చేయబడిన ఆస్తి తిరిగి ఇవ్వబడుతుందని, అధికరించిన పన్ను శాతం తగ్గించబడుతుందని ప్రభుత్వం ప్రకటించింది. స్వాధీనం చేసుకున్న భూములను వారి నిజమైన యజమానులకు తిరిగి ఇవ్వటానికి ప్రజలు కూడా సహకారంతో పనిచేశారు. స్వాధీనం చేసుకున్న భూములను స్వాధీనం చేసుకున్నవారు బ్రిటిషు అధికారికంగా అది కొనుగోలుదారులకు చెందుతాయని చెప్పినప్పటికీ కొనుగోలుదారులు వాటిని తిరిగి మునుపటి యజమానులకు తిరిగి స్వాధీనం చేసారు.
మూలాలు
వర్గం:భారత స్వాతంత్ర్యోద్యమం
బైరామల్‌గూడ ఫ్లైఓవర్ లెవల్ 1
బైరామల్‌గూడ ఫ్లైఓవర్ లెవల్ 1,హైదరాబాద్ నగరంలోని ప్రధాన రహదారుల్లో ఒకటి. ఎల్బీనగర్‌ నుంచి ఒవైసీ జంక్షన్‌ మీదుగా నూతనంగా బైరామల్‌గూడ ఫ్లైఓవర్ లెవల్ 1 ను తెలంగాణ ప్రభుత్వం నిర్మించింది.
నిర్మాణ వివరాలు
బైరా‌మ‌ల్‌గూడ కుడివైపు ఫ్లైఓవ‌ర్​ను 11 మీటర్ల వెడల్పుతో 780 మీటర్ల పొడవున 14 పిల్లర్స్‌తో 4 లైన్లతో స్టాటిజిక్‌ రోడ్‌ డెవలప్‌మెంట్‌ ప్రోగ్రాం (ఎస్‌ఆర్‌డీపీ) సౌజన్యంతో 26.45 కోట్ల వ్యయంతో ప్రీ కాస్ట్‌ విధానంలో హైదరాబాదు మహానగర అభివృద్ధి సంస్థ (హెచ్‌ఎండీఏ) నిర్మించింది. ఈ ఫ్లైఓవర్‌ ప్రారంభంతో బైరామల్‌గూడ జంక్షన్‌, సాగర్‌ రోడ్‌ జంక్షన్‌ల పరిధిలో ట్రాఫిక్‌ తగ్గింది. బైరామ‌ల్​గూడ కుడివైపు ఫ్లైఓవ‌ర్ నిర్మాణానికి దేశంలోనే మొద‌టి సారి ప్ర‌త్యేక టెక్నాలజీని వినియోగించి నిర్మించారు. ఈ ఫ్లై ఓవర్‌ను వల్ల ఎల్బీనగర్‌ నుంచి ఒవైసీ జంక్షన్‌కు, శ్రీశైలం వైపు వెళ్లే వాహనదారులకు ఇది ఉపయోగకరంగా ఉంది. ఈ ఫ్లై ఓవర్‌ నిర్మాణం కోసం ఎల్బీనగర్‌ నుంచి బైరామల్‌ గూడ దారిలో 11 భవనాలను తొలగించారు.
ప్రారంభం
బైరామల్‌గూడ జంక్షన్‌లో నిర్మించిన కుడివైపు ఫ్లైఓవర్‌ను 2021 ఆగస్టు 10న రాష్ట్ర ఐటీ, పుర‌పాల‌క శాఖ మంత్రి కల్వకుంట్ల తారకరామారావు ప్రారంభించాడు. ఈ కార్యక్రమంలో మంత్రి సబితా ఇంద్రారెడ్డి, హైదరాబాద్‌ మేయర్ బొంతు రామ్మోహన్, ఎమ్మెల్యే దేవిరెడ్డి సుధీర్ రెడ్డి, ఎమ్మెల్సీ ఎగ్గే మల్లేషం, స్థానిక కార్పొరేటర్లు, ప్రజాప్రతినిధులు పాల్గొన్నారు.
ఇతర వివరాలు
2022, మార్చి 14న బైరామల్‌గూడ ఫ్లైఓవర్ లెవల్ 2 (ఎడవ వైపు) కూడా ప్రారంభించబడింది.
మూలాలు
వర్గం:రంగారెడ్డి జిల్లా వర్గం:హైదరాబాదు రవాణా వర్గం:తెలంగాణ రహదారులు వర్గం:తెలంగాణ ప్రభుత్వ నిర్మాణాలు వర్గం:హైదరాబాదులోని ఫ్లైఓవర్లు
కల్లూరు రాఘవేంద్రరావు
కల్లూరు రాఘవేంద్రరావు అనంతపురం జిల్లా హిందూపురంకు చెందిన కథారచయిత, బాలసాహిత్యవేత్త.
జీవితవిశేషాలు
కల్లూరు రాఘవేంద్రరావు అనంతపురం జిల్లా, లేపాక్షి మండలం కల్లూరు గ్రామంలో సీతమ్మ,కల్లూరు అహోబలరావు దంపతులకు 1946, జులై 1వ తేదీన జన్మించాడు. హిందూపురంలో బి.ఎ. (తెలుగు సాహిత్యం) చదివి సెకెండరీ గ్రేడ్‌ టీచర్‌ ట్రయినింగ్‌ పూర్తి చేశాడు. వృత్తి రీత్యా 1969 నుండి 2004 వరకు 35 సంవత్సరాల పాటు హిందూపురం పురపాలక సంఘ వివిధ పాఠశాలల్లో ఉపాధ్యాయవృత్తి సాగించి, ప్రధానోపాధ్యాయుడిగా పదవీ విరమణ చేశాడు.
కల్లూరు రాఘవేంద్రరావు రాసిన కథలు, గేయాలు చందమామ, బాలమిత్ర, బాలబంధు, బుజ్జాయి, కృష్ణా పత్రిక, ప్రజామత మొదలైన పత్రికల్లో ప్రచురితమయ్యాయి. అంతేకాదు నవ్య, సాక్షి ఫన్‌డే పత్రికల్లో ఇతని కథలు ఎక్కువగా ప్రచురితమయ్యాయి. కథలపోటీల్లో బహుమతులు కూడా వచ్చాయి.
ఉపాధ్యాయ వృత్తిలోకి ప్రవేశించిన తరువాత పిల్లల కోసం ప్రత్యేకంగా కొన్ని గేయాలు, కథలు రాయవలసిన అగత్యం ఏర్పడింది. దాంతో కొన్ని కథాగేయాలు కూడా రాయడం జరిగింది. వీరి కథా గేయాలు పిల్లల్ని బాగా ఆకట్టుకున్నాయి. వీరు వాటిని పంచతంత్ర కథల ఆధారంగా రాయడం జరిగింది. కోతి-మొసలి, కొంగ- తాబేలు, ఎండ్రి- కొంగ, మనిషి- కాకి, పాము-ముంగిస మొదలైనవి బాలలను విశేషంగా ఆకర్షించాయి. తన తండ్రి కల్లూరు అహోబలరావు స్థాపించిన శ్రీకృష్ణదేవరాయ గ్రంథమాలకు మేనేజింగ్ ఎడిటర్‌గా వ్యవహరిస్తున్నాడు.
వెలుపలి లింకులు
http://www.suryaa.com/main/showSunday.asp?cat=1&subCat=11&ContentId=20128
వర్గం:1946 జననాలు వర్గం:తెలుగు రచయితలు వర్గం:తెలుగు కథా రచయితలు వర్గం:రాయలసీమ రచయితలు వర్గం:అనంతపురం జిల్లా రచయితలు
సార్వత్రిక విద్యా వనరులు
సార్వత్రిక విద్యా వనరులు (Open Educational Resources - OER) ఈ పదాన్ని తొలుత on the impact of open course ware for Higher Education in Developing countries అనే 2002 లో యునెస్కో నిర్వహించిన ఫోరంలో ఉపయోగించారు. అయితే సార్వత్రిక విద్యా వనరులు అనే పదాన్ని సార్వత్రిక విద్యకు పర్యాయ పదంగా ఉపయోగించకూడదు. రెండూ భిన్న అర్ధాలను ఇచ్చే వేరు వేరు పదాలు. విద్యా వేత్తలకు, విద్యార్ధులకు, స్వీయ అభ్యాసకులకు భోధన, అభ్యసన మరియు పరిశోధనకు గాను ఉపయోగించు కోవడానికి, ఉచితంగా, బహిరంగంగా అందించబడే డిజిటలైజెడ్ విషయ సామగ్రిని సార్వత్రిక విద్యా వనరులు అంటారు. OER ఈ వనరులను సృష్టించే వ్యక్తులు కంటెంట్ ని బహిరంగంగా యాక్సెస్ చేసుకునేవిధంగా లైసెన్స్ కలిగి ఉంటాయి, విద్యాసంబందిత అవసరాలకోసం, అనువర్తనాల కోసం  ఇతరులద్వారా తిరిగి ఉపయోగించబడుతుంది.సార్వత్రిక విద్యా వనరులు లలో ఒకే వీడియో లేదా పాఠ్య ప్రణాళిక నుండి పూర్తి ఆన్‌లైన్ కోర్సు లేదా పాఠ్యాంశాల వరకు ప్రతిదీ కలిగి ఉండవచ్చు, విద్యా విషయాలు సృష్టించడానికి, మార్చడానికి  పంచుకోవడానికి అవసరమైన వనరులు,  సాఫ్ట్‌వేర్ ప్లాట్‌ఫారమ్‌లను కూడా కలిగి ఉంటుంది .సార్వత్రిక విద్యా వనరుల ద్వారా  ప్రపంచంలోని ప్రతి వ్యక్తికి ప్రపంచవ్యాప్తంగా సమగ్రమైన జ్ఞానం లభిస్తుంది. ఈ సార్వత్రిక విద్యా వనరుల విస్తరణ నేపథ్యంలో ఒక గొప్ప ఆశ ఏమిటంటే డిజిటల్ మీడియా, విద్యకు ప్రాప్యతలో ప్రపంచ వ్యత్యాసాలను సమతుల్యం చేయడం.దీని ఫలితంగా డిజిటల్ మీడియా రూపంలో అభ్యాస సహాయాలు తక్కువ ఖర్చుతో లభించాయి. విద్యలో ఇప్పటివరకు విస్తృతంగా ఉపయోగించిన బహిరంగ వనరు ఖచ్చితంగా ఆన్‌లైన్ ఎన్సైక్లోపీడియా వికీపీడియా నే ! దీనిని చాలా మంది ఉపాద్యాయులు, విద్యార్థులు పాఠాల కోసం సిద్ధం చేయడానికి ఉపయోగిస్తున్నారు.
సార్వత్రిక విద్యా వనరులలో ఇవి చేర్చబడతాయి:
సార్వత్రిక విద్యా వనరుల ఉద్యమం
సార్వత్రిక విద్యా వనరుల ఉద్యమం అనేది విద్యలో ఒక ఉద్యమం, ఇది ఖరీదైన, వాణిజ్యపరంగా ఉత్పత్తి చేయబడిన అభ్యాస విషయాలను, సాధారణంగా పాఠ్యపుస్తకాలను, బహిరంగంగా ప్రాప్యత చేయగల కంటెంట్‌తో లైసెన్స్ పొందినది, తద్వారా ఇది ఉచితంగా పంపిణీ చేయబడవచ్చు, పంచుకోవచ్చు. ఆర్గనైజేషన్ ఫర్ ఎకనామిక్ కో-ఆపరేషన్ అండ్ డెవలప్‌మెంట్ నుండి అధికారిక నిర్వచనం ఇక్కడ ఉంది :
అధ్యాపకులు, విద్యార్థులు, స్వీయ-అభ్యాసకులు బోధన, అభ్యాసం, పరిశోధనల కోసం ఉపయోగించడానికి, పునర్వినియోగం చేయడానికి డిజిటల్ సామగ్రిని ఉచితంగా, బహిరంగంగా అందిచబడతాయి. సార్వత్రిక విద్యా వనరుల ద్వారా  విషయం నేర్చుకోవడం, విషయం సమాచారాన్ని అభివృద్ధి చేయడానికి, ఉపయోగించడానికి  పంపిణీ చేయడానికి సాఫ్ట్‌వేర్ సాధనాలు, ఓపెన్ లైసెన్స్‌ల వంటి అమలు వనరులు ఉన్నాయి. దీనివలన బహిరంగ విద్యా వనరులను  తీసుకొనిరావటం, ప్రోత్సహించడం, అందుబాటులో ఉంచటం , ప్రత్యామ్నాయ లేదా మెరుగైన విద్యా నమూనాలను అందించాలనే లక్ష్యం తో ఈ ఉద్యమం  నడపబడుతుంది
5 R కార్యకలాపాలు
డేవిడ్ వైలే ద్వారా 5R కార్యకలాపాలు/అనుమతులు ప్రతిపాదించబడ్డాయి, వీటిలో ఇవి ఉంటాయి:
కలిగి ఉండటం - కంటెంట్ యొక్క కాపీలను తయారు చేయడం, స్వంతం చేసుకోవడం, నియంత్రించే హక్కు (ఉదా., డౌన్ లోడ్, డూప్లికేట్, స్టోర్, మ్యానేజ్)
పునర్వినియోగం- కంటెంట్ ను విస్త్రృత శ్రేణిలో ఉపయోగించే హక్కు (ఉదా. క్లాసులో, ఒక అధ్యయన గ్రూపులో, వెబ్ సైట్ లో, వీడియోలో)
సవరించడం- కంటెంట్ ను స్వీకరించడం, సర్దుబాటు చేయడం, సవరించడం లేదా మార్చడం చేసే హక్కు (ఉదా., కంటెంట్ ను మరో భాషలోకి అనువదించడం)
రీమిక్స్ - ఏదైనా కొత్తదానిని సృష్టించడం కొరకు ఒరిజినల్ లేదా రివైజ్డ్ కంటెంట్ ని ఇతర మెటీరియల్ తో కలిపే హక్కు (ఉదా. కంటెంట్ ని మాషప్ లో చేర్చండి)
పునఃపంపిణీ - ఒరిజినల్ కంటెంట్, రివిజన్ లు లేదా రీమిక్స్ లను ఇతరులతో పంచుకునే హక్కు (ఉదా. కంటెంట్ యొక్క కాపీని స్నేహితుడికి ఇవ్వంటం)
సార్వత్రిక విద్యా వనరుల  యొక్క వినియోగదారులు ఈ 5R కార్యకలాపాల్లో పాల్పంచుకునేందుకు అనుమతించబడుతుంది, ఇది ఓపెన్ లైసెన్స్ ఉపయోగించడం ద్వారా అనుమతించబడుతుంది.
ప్రయోజనాలు
సార్వత్రిక విద్యా వనరులుఉపయోగించడం వల్ల కలిగే ప్రయోజనాలు వీలైనంతవరకూ, స్వేచ్ఛగా అందుబాటులో ఉంటుంది, ఫ్రీ లైసెన్స్, ఫార్మాట్లలో వినియోగాన్ని ఉపయోగపడుతుంది.సాధారణంగా ఉపయోగించే, సాధారణంగా డిజిటైజ్ సమాచారం, బోధన కోసం, నేర్చుకోవడం, పరిశోధన ప్రయోజనాల క్రియేటివ్ CC లైసెన్సు, కాలం వినియోగదారులు కట్టుబడి వంటి లైసెన్స్ నిబంధనలు కాపీరైట్ ఉల్లంఘనను కలిగి ఉండవు. కొన్ని విద్యావ్యవస్థలలో బబహిరంగ విద్యా వనరులు అభ్యాసకులను డిగ్రీ పొందటానికి అనుమతించలేనప్పటికీ, విద్య, దూర బోధనకు  ఇది చాలా సహాయపడుతుంది, విద్యా వనరుల పంపిణీని మరింత సమానంగా చేయడానికి ఇది సహాయపడుతుంది
అభ్యసనకు విస్తరించబడ్డ ప్రాప్యత - ఎప్పుడైనా ఎక్కడైనా  యాక్సెస్ చేసుకోవచ్చు.
కోర్సు మెటీరియల్స్ మాడిఫై చేసే సామర్థ్యం - కోర్సుకు సంబంధించిన ప్రధాన విషయాలకు కుదించవచ్చు.
సమాచారాన్ని వేగంగా వ్యాప్తి చేయడం- టెక్ట్స్ బుక్ ని పబ్లిష్ చేయడం కంటే టెక్ట్స్ బుక్స్ ని ఆన్ లైన్ లో వేగంగా ముందుకు సాగవచ్చు.
విద్యార్థులకు ఖర్చు ఆదా - అన్ని రీడింగ్ లు ఆన్ లైన్ లో లభ్యం అవుతాయి, ఇది విద్యార్థులకు వందల రూపాయలు ఆదా చేస్తుంది.
కె.ఎస్.సుదర్శన్
'''కె. ఎస్.సుదర్శన్ పూర్తి పేరు కుప్పహల్లి సీతారామయ్య సుదర్శన్'''. ఈయన 2000 - 2009 మధ్య కాలంలో రాష్ట్రీయ స్వయం సేవక్ సంఘ్ (ఆర్ఎస్ఎస్) ఐదవ సర్ సంఘ్ చాలక్ గా పనిచేశారు.
జననం
సుదర్శన్ గారు రాయ్‌పూర్‌లోనీ కన్నడ బ్రాహ్మణ కుటుంబంలో జన్మించారు. ఈయన తల్లిదండ్రులు కర్ణాటక లోని మాండ్యా జిల్లా కుప్పహల్లి గ్రామానికి చెందినవారు.
విద్య
ఈయన జబల్పూర్ లోని జబల్పూర్ ఇంజనీరింగ్ కళాశాల నుండి టెలికమ్యూనికేషన్స్ లో తన బ్యాచిలర్ ఆఫ్ ఇంజనీరింగ్ ను పూర్తి చేశారు.
జనవరి 2009 లో, ఆయన జీవితకాల నిస్వార్థ సామాజిక సేవను, దేశ నిర్మాణంలో ఆయన చేసిన కృషిని గుర్తించి, ఉత్తర ప్రదేశ్ లోని మీరట్ లోని శోభిత్ విశ్వవిద్యాలయం అతనికి గౌరవ డాక్టర్ ఆఫ్ ఆర్ట్స్ ను ప్రదానం చేసింది.
సర్ సంఘ్ చాలక్
10 మార్చి 2000 సంవత్సరం లో ఆర్‌ఎస్‌ఎస్ సర్ సంఘ్ చాలక్ గా నియమితులయ్యారు. తన అంగీకార ప్రసంగం లో, మధ్య భారత్ ప్రాంతానికి నాయకత్వం వహించడానికి తనను ఎలా ఎంచుకున్నారో సుదర్శన్ గుర్తు చేసుకున్నారు. మొదట్లో తాను బాధ్యతలు స్వీకరించడానికి సంశయించినప్పటికీ, అప్పటి ఆర్‌ఎస్‌ఎస్ సర్ సంఘ్ చాలక్ ఎం. ఎస్. గోల్‌వాల్కర్ తన మనసును చాటుకోవడానికి సహాయం చేసాడు. "నేను నా విధులను నిర్వర్తించగలిగాను, ఎందుకంటే నాకు సీనియర్ వ్యక్తులు నాతో పూర్తిగా సహకరించారు," అని ప్రసంగం లో చెప్పారు.
చివరి రోజులు
ఆరోగ్యం సరిగా లేకపోవడంతో అతను మార్చి 21, 2009 న సర్ సంఘ్ చాలక్ పదవి నుంచి తప్పుకున్నారు.
మరణం
కె ఎస్ సుదర్శన్ తీవ్ర అనారోగ్య కారణం తో సెప్టెంబర్ 15, 2012 న కన్నుమూశారు.
మూలాలు
వర్గం:సంఘ్ పరివార్ వర్గం:రాష్ట్రీయ స్వయంసేవక్ సంఘ్ వర్గం:సంస్థలు
ఆంధ్రప్రదేశ్ రాష్ట్ర ఎన్నికల సంఘం
ఆంధ్రప్రదేశ్ రాష్ట్ర ఎన్నికల సంఘం, ఇది ఒక స్వయం ప్రతిపత్తి, స్వతంత్ర రాజ్యాంగ, చట్టపరమైన అధికారం కలిగిన సంస్థ. ఇది భారతదేశ రాజ్యాంగంలోని ఆర్టికల్సు 243 ZA, 243 K కింద ఏర్పడింది. ఇది ఆంధ్రప్రదేశ్ స్థానిక సంస్థల ఎన్నికలు నిర్వహిస్తుంది.
చరిత్ర
ఆంధ్రప్రదేశ్ రాష్ట్ర ఎన్నికల సంఘం జూన్ 1994 లో ఏర్పడింది. ఇది ఏర్పడిన తర్వాత మునిసిపాలిటీలు, పంచాయతీ రాజ్ సంస్థలకు మొదటి స్థానిక సంస్థ ఎన్నికలు 1995 మార్చిలో జరిగాయి. రెండవ, మూడవ స్థానిక సంస్థ ఎన్నికలు వరుసగా 2000-2001, 2005-2006లో జరిగాయి. 4 వ సాధారణ ఎన్నికలు గ్రామ పంచాయతీలకు జూలై 2013 లో, మునిసిపాలిటీలకు 2014 మార్చిలో,  ఎంపిటిసిలు జెడ్‌పిటిసిలకు 2014 ఏప్రిల్‌లో జరిగాయి.
వ్యవస్థ రూపం
రాష్ట్ర ఎన్నికల సంఘానికి కమీషనరును మంత్రిమండలి సిఫారస్ మేరకు  ఆంధ్రప్రదేశ్ గవర్నర్ నియమిస్తారు. ప్రభుత్వ ప్రిన్సిపల్ సెక్రటరీ పదవిలో ఉన్న అధికారులను ఈ పదవికి నియమిస్తారు. రాష్ట్ర ఎన్నికల కమిషనర్‌కు ఒక కార్యదర్శి సహాయం చేస్తారు, అతను కేడర్ ఆఫీసర్ (IAS), న్యాయ సలహాదారు (జిల్లా జడ్జి ర్యాంక్) ఒక జాయింట్ సెక్రటరీ.
కమీషనర్
2016 ఏప్రిల్ 1 న న రాష్ట్ర ఎన్నికల కమీషనర్ గా నివృత్త ఐఎఎస్ అధికారి నిమ్మగడ్డ రమేష్ కుమార్ నియమించబడ్డాడు. 2020 మార్చి లో MPTC/ZPTC, పట్టణ స్థానిక సంస్థలకు ఎన్నికలు ప్రారంభం తర్వాత కరోనా కారణంగా  నిమ్మగడ్డ నిర్ణయం మేరకు ఎన్నికలు నిలిపివేయబడ్డాయి. ఇది రాష్ట్రప్రభుత్వ కోరికకు వ్యతిరేకంగా వుండడంతో రాష్ట్ర ప్రభుత్వం  ఎన్నికల కమీషనర్ పదవికాలాన్ని మూడు సంవత్సరాలకు పరిమితం చేసి, నివృత్త హైకోర్టు న్యాయమూర్తి నియమించాలని ఆర్డినెన్స్ చేసి,  నిమ్మగడ్డను అర్ధంతరంగా విధులనుంచి తప్పించి న్యాయమూర్తి కనగరాజ్ ను నియమించింది. దీనిగురించి హైకోర్టు, సుప్రీంకోర్టులలో వివాదం నడచి, హైకోర్టు ఉత్తర్వుమేరకు (సుప్రీంకోర్టు ఉత్తర్వులకు లోబడి) నిమ్మగడ్డను మరల నియమించారు. నిమ్మగడ్డ పదవీ విరమణ అనంతరం, 2021 ఏప్రిల్ 1 న నీలం సాహ్నీ పదవి చేపట్టారు.
విధులు
ఆంధ్రప్రదేశ్ గ్రామీణ, పట్టణ స్థానిక సంస్థలకు ఎన్నికలు ప్రత్యక్ష , పరోక్ష పద్ధతిలో ఎన్నికలు జరుగుతాయి. వీటిపై ఏకైక నియంత్రణ అధికారం ఆంధ్రప్రదేశ్ రాష్ట్ర ఎన్నికల సంఘంపై ఉంది. వార్డులు వారీగా ఎన్నికల జాబితాల తయారీకి ప్రధాన ఎన్నికల అధికారి, జనరల్ అడ్మినిస్ట్రేషన్ (ఎన్నికలు) విభాగం (రాష్ట్రంలోని భారత ఎన్నికల సంఘం ప్రతినిధి ) పర్యవేక్షణలో తయారుచేసిన అసెంబ్లీ ఎన్నికల వోటరు జాబితాను రాష్ట్ర ఎన్నికల సంఘం ఉపయోగిస్తుంది. వోటర్ జాబితా ఆధారంగా పోలింగ్ స్టేషన్లను గుర్తిస్తారు. స్థానిక సంస్థలలో సీట్లు, పరిధి హద్దులను  నిర్ణయించడం, రిజర్వేషన్ లాంటి ముందస్తు ఎన్నికల పనులు పూర్తయినవని రాష్ట్ర ప్రభుత్వం తెలియజేసిన తరువాత, రాష్ట్ర ఎన్నికల సంఘం ఎన్నికలు నిర్వహించడానికి ప్రకటన జారీ చేస్తుంది.
ప్రత్యక్ష ఎన్నికలు
కింది పదవులకు ఎన్నికలు ప్రత్యక్ష ఎన్నికల పద్ధతిలో జరుగుతాయి.
పట్టణ స్థానిక సంస్థలు
పట్టణ స్థానిక సంస్థలు మునిసిపల్ కార్పొరేషన్లు, మునిసిపాలిటీలు, నగర పంచాయతీలను కలిగి ఉంటాయి.
పరోక్ష ఎన్నికలు
కింది స్థానాలకు పరోక్ష ఎన్నికలు జరుగుతాయి: ప్రత్యక్షంగా ఎన్నుకోబడిన సభ్యులు ప్రమాణ స్వీకారం చేసిన తరువాత, సంబంధిత స్థానిక సంస్థలలో కమిషన్ నియమించిన తేదీ, సమయం ప్రకారం పరోక్ష ఎన్నికలు జరుగుతాయి.
బయటి లింకులు
వర్గం:ఆంధ్రప్రదేశ్ ప్రభుత్వం వర్గం:భారత రాజకీయ వ్యవస్థ వర్గం:రాజ్యాంగబద్ధ సంస్థలు వర్గం:ఎన్నికలు వర్గం:సంస్థలు
పీ.కే. శేఖర్ బాబు
పీ.కే. శేఖర్‍ బాబు అన్నా డీఎంకే పార్టీ ద్వారా రాజకీయాల్లోకి వచ్చి 2001 నుండి 2011 వరకు రాధాకృష్ణన్ నగర్ ఎమ్మెల్యేగా పనిచేశాడు. ఆయన తరువాత 2011లో డీఎంకే పార్టీలో చేరి 2016లో జరిగిన అసెంబ్లీ ఎన్నికల్లో హర్బోర్ నియోజకవర్గం నుండి పోటీ చేసి ఎమ్మెల్యేగా గెలిచాడు. పీ.కే. శేఖర్‍ బాబు 2021లో జరిగిన ఎన్నికల్లో ఎమ్మెల్యేగా గెలిచి ఎం. కె. స్టాలిన్ మంత్రివర్గంలో దేవాదాయశాఖ మంత్రి మంత్రిగా పనిచేస్తున్నాడు.
మూలాలు
వర్గం:తమిళనాడు రాజకీయ నాయకులు
దేవదారు నూనె
దేవదారు నూనె  ఒక ఆవశ్యక నూనె.దేవదారు నూనె ఒక సుగంధ పరిమళాన్ని కలిగిన నూనె. దేవదారు నూనెను ఆయుర్వేద, దేశీయ వైద్యంలో ఉపయోగిస్తారు.దేవదారు చెట్టు వృక్షశాస్త్రపరంగా కుప్రేసియే కుటుంబానికి చెందినది. దేవదారు వృక్షశాస్త్ర పేరు జునిపెరస్ విర్జినియాన. దేవదారులో ఎరుపు, తూర్పు ఎరుపు లేదా దక్షిణాది ఎరుపు దేవదారు అంటూ పలురకాలు ఉన్నాయి.అలాగే బెడ్ ఫోర్డ్ దేవదారు కూడా దేవదారును గృహోపకరణాలు చెయ్యటానికి ఉపయోగిస్తారు.దేవదారు నూనె శ్వాసకోసం మార్గంలోని శ్లేషాన్ని తోలగించి శుభ్రపరచును. ముక్కు దిబ్బడను తగ్గించును.ముత్ర నాళరోగాలను నయం చేస్తుంది.అలాగే మూత్రపిండాలలోని అస్వస్థతను తొలగిస్తుంది.జిడ్డు చర్మాన్ని మేరిపిస్తుమ్ది.చుండ్రును నియంత్రించును.
దేవదారు చెట్టు
దేవదారు చెట్టు వృక్షశాస్త్రపరంగా కుప్రేసియే కుటుంబానికి చెందినది. దేవదారు వృక్షశాస్త్ర పేరు జునిపెరస్ విర్జినియానా.దేవదారు చెట్టులో పలు రకాలు ఉన్నాయి.దేవదారు చెట్టు జన్మ స్థానం ఉత్తర అమెరికా. ఈ చెట్టు 30 మీటర్ల (100 అడుగులు) ఎత్తు వరకు పెరుగును. దాదాపు వెయ్యి సంవత్సరాల అయురార్దం కల్గివున్నది.ఈ చెట్టు కర్రను ఉపయోగించే సోలోమన్ జెరూసలేంలో దేవాలయాన్నినిర్మించాడు.సిడ్రస్ లిబని, లేదా లిబనోన్ అనబడే దేవదారునుండి మొదటగా ఆవశ్యక నూనె తయారు చేయబడింది.అయితే ఈ రకపు దేవదారు చెట్టును విరివిగా వాడటం వలన ఈ రకం చెట్తు లభ్యం కావడం లేదు.ఇజిప్తులు మమ్మిలను తయారు చేయునపుడు దేవదారు నూనె/ తైలాన్ని ఉపయోగించారు.అంతేకాదు సౌందర్య సాధనాలలో, క్రిమికీటకాల వికర్షినిగా కుడా వాడారు.దేశీయ అమెరికనులు దేవదారు నూనెలను వైద్యంలో ఉపయోగించారు.ప్రస్తుతం దేవదారునుపెన్ను&సిల్లను, పెట్టెలను, ఇంటి సామానులు తయారు చేయుటకు ఉపయోగిస్తున్నారు.
నూనె ఉత్పత్తి
దేవదారు నూనె ఆవిరి స్వేదన క్రియ ద్వారా దేవదారు చెక్కముక్కలనుండి, దేవదారు రంపపు పొడి నుండి ఉత్పత్తి చేస్తారు.
నూనె లక్షణాలు
ఇది మృదువైన, కలప, "పెన్సిల్వంటి" వాసన కలిగి ఉంటుంది, గంధపుచెట్టు వంటి లేత వాసన కలిగి ఉంటుంది.ఇది నారింజ రంగు తోకూడిన లేత పసుపు రంగులోచిక్కగా / జిగటగా ఉంటుంది.
మూలాలు
వర్గం:నూనెలు వర్గం:ఆవశ్యక నూనెలు
కంగనా రనౌత్
కంగనా రనౌత్ (జననం 1987 మార్చి 23) ప్రముఖ భారతీయ నటి. బాలీవుడ్ లో అతి ఎక్కువ పారితోషికం తీసుకునే నటుల్లో ఈమె ఒకరు. ఉన్నది ఉన్నట్టు మాట్లాడే విషయంలోనూ, ఫ్యాషన్ గా ఉండే నటిగానూ మీడియాలో ఎక్కువ ప్రసిద్ధమయ్యారు కంగనా. ఆమె ఇప్పటివరకూ మూడు జాతీయ పురస్కారాలు, నాలుగు ఫిలింఫేర్ పురస్కారాలు అందుకున్నారు.
హిమాచల్ ప్రదేశ్ లోని భంబ్లా అనే పల్లెటూరిలో జన్మించారు కంగనా. ఆమె  తల్లిదండ్రుల గట్టి పట్టుదల ప్రకారం డాక్టర్ అవ్వాలని  అనుకునేవారు ఆమె చిన్నప్పుడు. కానీ తన 16వ ఏట తన  కెరీర్ తానే నిర్మించుకోవాలనే సంకల్పంతో ఢిల్లీ వెళ్ళిపోయారు. ఆ  తరువాత కొన్నాళ్ళకు మోడల్ అయ్యారు కంగనా. నాటక దర్శకుడు అరవింద్ గౌర్ శిక్షణలో నటన నేర్చుకున్న ఆమె 2006లో గాంగ్ స్టర్ సినిమాతో తెరంగేట్రం చేశారు. ఆ సినిమాకి ఫిలింఫేర్ ఉత్తమ నటి డెబ్యూ పురస్కారం అందుకున్నారామె. వోహ్ లమ్హే (2006), లైఫ్ ఇన్ ఎ.. మెట్రో (2007), ఫ్యాషన్ (2008) సినిమాల్లోని ఆమె నటనకు ప్రేక్షకుల, విమర్శకుల ప్రశంసలు అందుకున్నారు కంగనా. ఈ మూడు సినిమాలకు జాతీయ, ఫిలింఫేర్ ఉత్తమ సహాయ నటి పురస్కారాలు అందుకున్నారు ఆమె.
రాజ్: ది మిస్టరీ కంటిన్యూస్ (2009), వన్స్ అపాన్ ఎ టైమిన్ ముంబై (2010) వంటి హిట్ సినిమాల్లో నటించారు కంగనా. మానసిక ఇబ్బందులతో ఉండే పాత్రల్లో ఎక్కువగా నటించడంతో కొన్ని విమర్శలు ఎదురైనా, ఆమె నటనకు మాత్రం ప్రశంసలే లభించాయి. 2011లో మాధవన్ తో కలసి నటించిన తను వెడ్స్ మను సినిమా మంచి విజయం సాధించింది. ఆ తరువాత ఆమె గ్లామర్ పాత్రల్లో నటించిన కొన్ని సినిమాలు ఫ్లాప్ అయ్యాయి. హృతిక్ సరసన ఆమె నటించిన క్రిష్ 3 (2013) సినిమా బాలీవుడ్ లో అత్యంత ఎక్కువ వసూళ్ళు సాధించిన సినిమాల్లో  ఒకటిగా నిలిచింది. ఆ తరువాత ఆమె నటించిన క్వీన్ (2014) సినిమాలో ఆమె నటించిన పాత్రకు మంచి గుర్తింపు రావడమే కాక జాతీయ, ఫిలింఫేర్ ఉత్తమ నటి పురస్కారాలు అందుకున్నారు కంగనా. 2015లో తను వెడ్స్ మను రిటర్న్స్ సినిమాలో ద్విపాత్రాభినయం చేశారు ఆమె. ఈ సినిమా కమర్షియల్ గా పెద్ద హిట్ అయింది. ఈ సినిమాలోని ఆమె నటనకు ఫిలింఫేర్ విమర్శకుల పురస్కారం, వరుసగా రెండో జాతీయ ఉత్తమ నటి పురస్కారాలు లభించాయి.
తొలినాళ్ళ జీవితం, నేపథ్యం
23 మార్చి 1986న హిమాచల్  ప్రదేశ్ మండి జిల్లాలోని భంబ్లా  అనే చిన్న పట్టణం (ప్రస్తుతం సురజ్ పూర్) లో రాజ్ పుత్ కుటుంబంలో  జన్మించారు కంగనా. ఆమె తండ్రి అమర్ దీప్ రనౌత్  వ్యాపారవేత్త, తల్లి ఆశా పాఠశాలలో ఉపాధ్యాయిని. ఆమెకు అక్క రంగోలీ, తమ్ముడు అక్షత్  ఉన్నారు. కంగనా ముత్తాత సంజు సింగ్ రనౌత్ ఎమ్మెల్యేగా వ్యవహరించారు. ఆమె తాత  ఐ.ఎ.ఎస్ అధికారిగా పనిచేశారు. భంబ్లాలోని వారి పూర్వీకుల హవేలీలో ఉమ్మడి కుటుంబంలో పెరిగారు కంగనా.
2004–08: మొదటి సినిమా, గుర్తింపు
alt=Kangana Ranaut is smiling away from the camera|thumb|2006 గ్లోబల్ ఇండియన్ ఫిలిం పురస్కారాల్లో గాంగ్ స్టర్ సినిమాకు ఉత్తమ నటి డెబ్యూ పురస్కారం అందుకుంటున్న సమయంలో మాట్లాడుతున్న కంగనా. 2004లో నిర్మాతలు రమేష్ శర్మ, పహ్లజ్ నిలనిలు కంగనా దీపక్ శివదసని దర్శకత్వంలో ఐ లవ్ యూ బాస్ సినిమాతో తెరంగేట్రం చేస్తారని ప్రకటించారు. ఆ తరువాతి ఏడాది ఒక ఏజెంట్ ఆమెను నిర్మాత మహేష్ భట్ కార్యాలయానికి తీసుకెళ్ళగా, అక్కడ దర్శకుడు అనురాగ్ బసుతో పరిచయం అయింది. బసు ఆమెను గాంగ్ స్టర్ సినిమాలో నటించేందుకు ఆడిషన్ చేశారు. కానీ ఈ పాత్రకు ఆమె వయసు సరిపోదని భావించిన ఆయన చిత్రాంగద సింగ్ ను చేయమని అడిగారు. కానీ సమయానికి చిత్రాంగద అందుబాటులో లేకపోవడంతో కంగనాతోనే సినిమా చేశారు బసు. దాంతో ఆమె ఐ లవ్ యూ బస్ సినిమా నుండి బయటకు వచ్చేశారు. 2006లో విడుదలైన ఈ సినిమా కమర్షియల్ గానూ, విమర్శనాత్మకంగానూ కూడా మంచి విజయం సాధించింది. ఆమె నటనకు కూడా మంచి గుర్తింపు లభించింది. తాగుబోతు పాత్రలో నటించిన కంగనాకు విమర్శకుల నుంచీ ఎన్నో ప్రశంసలు లభించాయి. ఈ సినిమాలోని  ఆమె నటనకు ఫిలింఫేర్ ఉత్తమ నటి డెబ్యూ పురస్కారంతో పాటు ఇతర పురస్కారాలు కూడా లభించాయి.
వ్యక్తిగత జీవితం
ముంబైలో అక్క రంగోలీతో కలసి ఉంటారు కంగనా. ఆమె అక్క యాసిడ్ దాడి బాధితురాలు. ప్రతి ఏటా ఒకసారి తన స్వంత ఊరు భంబ్లాకు వెళ్తారు ఆమె. స్వామి వివేకానంద బోధనలు పాటించే కంగనా ధ్యానమే దేవునికి అసలైన పూజ అని భావిస్తారు. శాకాహారి అయిన ఆమె 2013లో  పెటా సంస్థ నిర్వహించిన పోల్ లో భారత హాటెస్ట్ వెజిటేరియన్ గా ఎంపికయ్యారు. నటేశ్వర్ నృత్య కళా మందిర్ లో 2009 నుండి కథక్ నేర్చుకుంటున్నారు కంగనా. సినిమా అంటే మక్కువ ఉన్న కంగనా 2014లో న్యూయార్క్ ఫిలిం అకాడమీలో రెండు నెలల స్క్రీన్ ప్లే రైటింగ్ కోర్సులో చేరారు.
మూలాలు
<div class="reflist columns references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;">
వర్గం:1987 జననాలు వర్గం:జీవిస్తున్న ప్రజలు వర్గం:హిందీ సినిమా నటీమణులు వర్గం:పద్మశ్రీ పురస్కార గ్రహీతలు వర్గం:ఫిలింఫేర్ పురస్కార విజేతలు వర్గం:ఫిలింఫేర్ అవార్డుల విజేతలు
భారతదేశపు చట్టాలు 0041 - 0060
ఆధారాలు
వర్గం: భారతదేశపు చట్టాలు
ఉత్తరార్ధగోళం
thumb|నీలం రంగులో ఉన్నది ఉత్తరార్ధగోళం. ఈ బొమ్మలో అంటార్కిటికా కబడడంలేదు కాబట్టి, ఇది దక్షిణార్ధగోళం కంటే పెద్దదిగా కనిపిస్తోంది గానీ, రెండు అర్ధగోళాలూ సమానంగానే ఉంటాయి. thumb|ఉత్తర ధ్రువం నుండి ఉత్తరార్ధగోళం భూమధ్య రేఖకు ఉత్తరాన ఉన్న భూభాగమే ఉత్తరార్థగోళం. సౌరకుటుంబంలోని ఇతర గ్రహాల ఉత్తర దిశ, భూమి యొక్క ఉత్తర ధృవం సౌరకుటుంబపు తలానికి ఎటువైపున ఉంటుందో, అటువైపే ఉంటుంది.
భూపరిభ్రమణతలం నుండి భూమి అక్షం కొంత కోణంలో వంగి ఉన్న కారణంగా ఉత్తరార్థగోళంలో శీతాకాలం డిసెంబరు ఆయనం (డిసెంబరు 21) నుండి మార్చి విషువత్తు (మార్చి 20) వరకూ ఉంటుంది. వేసవి కాలం జూన్ ఆయనం (జూన్ 21) నుండి సెప్టెంబరు విషువత్తు (సెప్టెంబరు 23) వరకూ ఉంటుంది. కాలెండరు సంవత్సరానికి, ఖగోళ సంవత్సరానికీ మధ్య ఉన్నతేడా వలన ఈ తేదీలు ప్రతీ ఏడాదీ ఒకేలా ఉండక కొద్దిగా మారుతూ ఉంటాయి.
ఉత్తరార్థగోళంలో భూమి 60.7% నీటితో నిండి ఉంటుంది. దక్షిణార్థగోళంలో ఇది 80.9% గా ఉంది. భూమిపై ఉన్న మొత్తం నేలలో 67.3% ఉత్తరార్థగోళంలో ఉంది.
భౌగోళికం, శీతోష్ణస్థితి
ఆర్కిటిక్ వలయానికి ఉత్తరాన ఉన్న ప్రాంతాన్ని ఆర్కిటిక్ అంటారు. అక్కడి శీతోష్ణస్థితిని బాగా చలిగా ఉండే చలికాలం, చల్లగా ఉండే వేసవి కాలంగానూ చెప్పవచ్చు. అవక్షేపణం అధికభాగం మంచు రూపంలో ఉంటుంది. ఈ ప్రాంతంలో వేసవిలో కొన్ని రోజులపాటు సూర్యాస్తమయం అసలే జరగదు. శీతాకాలంలో కొన్ని రోజులపాటు సూర్యుడు ఉదయించనే ఉదయించడు. ఈ వ్యవధి ఒక్కొక్కచోట ఒక్కో రకంగా ఉంటుంది. ఆర్కిటిక్ వలయం వద్ద ఒకరోజు ఉండగా, ఉత్తర ధృవం వద్ద కొన్ని నెలలపాటు ఉంటుంది.
ఆర్కిటిక్ వలయానికి, కర్కట రేఖకూ మధ్య ఉత్తర సమశీతోష్ణ ప్రాంతముంటుంది. సాధారణంగా ఈ ప్రాంతంలో వేసవి, శీతాకాలాల మధ్య తేడా స్వల్పంగా ఉంటుంది. అయితే, ఈ శీతోష్ణస్థితి అనూహ్యంగా మారుతూ ఉంటుంది.
భూమధ్య రేఖకు, కర్కట రేఖకూ మధ్య ఉన్నవి ఉష్ణ ప్రాంతాలు. ఇక్కడ సాధారణంగా ఏడాది పొడుగునా వేడిగా ఉంటుంది. వేసవిలో వర్షాకాలం వస్తుంది. శీతాకాలంలో పొడిగా ఉంటుంది.
ఉత్తరార్థగోళంలో, భూతలంపైన కదులుతున్న వస్తువులు కుడివైపు తిరిగే ప్రయత్నం చేస్తూంటాయి. దీనికి కారణం కొరియోలిస్ ఎఫెక్ట్. ఈ కారణంగా, భూతలంపై ప్రయాణించే గాలి, నీటి ప్రవాహాలు కుడివైపు సుళ్ళు తిరుగుతూ ఉంటాయి. ఉదాహరణకు, ఒక బకెట్టులో కొంత ఎత్తునుండి నీళ్ళు పోసినపుడు ఆ నీళ్ళు కుడివైపు సుడి తిరగడం గమనించవచ్చు.
నీడగడియారపు నీడ, ఉత్తరార్థగోళంలో సవ్యదిశలో తిరుగుతుంది. పగటివేళ, సూర్యుడు నడినెత్తికి చేరేక్రమంలో కొద్దిగా దక్షిణం వైపుకు ఉంటాడు. అయితే కర్కట రేఖకు, భూమధ్యరేఖకూ మధ్య మాత్రం, ఏడాదిలోని సమయాన్ని బట్టి ఉత్తరానికిగాని, నడినెత్తినగాని, దక్షిణానికి గాని ఉంటాడు.
దక్షిణార్థగోళంతో పోలిస్తే, చంద్రుడు ఉత్తరార్థగోళం నుండి చూసినపుడు తిరగేసినట్లుగా కనిపిస్తాడు. ఉత్తరార్థగోళం పాలపుంత యొక్క కేందం నుండి పెడగా (దూరంగా) ఉంటుంది. అందుచేత దక్షిణార్థగోళంతో పోలిస్తే ఇక్కడ పాలపుంత తక్కువ కాంతితో, మసకగా కనిపిస్తుంది. ఈ కారణంచేత ఉత్తరార్థగోళం, సుదూర అంతరిక్ష శోధనలకు అనుకూలంగా ఉంటుంది - పాలపుంత యొక్క వెలుతురు కమ్మెయ్యదు కాబట్టి.
మూలాలు
వర్గం:భూగోళశాస్త్రం వర్గం:భౌగోళికము
రిచర్డ్ నిక్సన్
రిచర్డ్ నిక్సన్ (1913 జనవరి 9 – 1994 ఏప్రిల్ 22) అమెరికా దేశపు 37 వ అధ్యక్షుడు. ఈయన 1969-74 సంవత్సరాల మధ్య అమెరికా అధ్యక్షుడిగా ఉన్నాడు. ఈయన రిపబ్లికన్ పార్టీ సభ్యుడు. అధ్యక్షుడు కాక మునుపు కాలిఫోర్నియా రాష్ట్రపు సెనేటర్ గానూ, 1953 నుంచి 1961 మధ్య అధ్యక్షుడు ఐసెన్ హోవర్ దగ్గర 36 వ ఉపాధ్యక్షుడిగా పనిచేశాడు. ఈయన పాలించిన ఐదు సంవత్సరాల్లో అమెరికా వియత్నాం యుద్ధం నుంచి నెమ్మదిగా విరమించుకుంది. సోవియట్ యూనియన్, చైనా దేశాలతో ఘర్షణ వైఖరి తగ్గింది. అమెరికాకు చెందిన నాసా మొదటిసారి మానవ సహిత నౌకను చంద్రుడి మీదకి పంపింది. ఎన్విరాన్‌మెంటల్ ప్రొటెక్షన్ ఏజెన్సీ ఏర్పడింది. అయితే ఈయన రెండవసారి పాల అర్ధాంతరంగా ముగిసింది. అందుకు కారణం వాటర్ గేట్ కుంబకోణం. అవినీత ఆరోపణల కారణంగా అర్ధాంతరంగా వైదొలిగిన ఏకైక అధ్యక్షుడు ఈయనే.
మూలాలు
వర్గం:1913 జననాలు వర్గం:1994 మరణాలు వర్గం:అమెరికా సంయుక్త రాష్ట్రాల అధ్యక్షులు
మహేంద్రప్రసాద్
మహేంద్ర ప్రసాద్‌ భారతదేశానికి చెందిన పారిశ్రామికవేత్త, రాజకీయ నాయకుడు. ఆయన 7సార్లు రాజ్యసభకు, ఒక సారి లోక్‌సభకు ఎన్నికయ్యాడు. అరిస్టో ఫార్మాస్యూటికల్స్‌ వ్యవస్థాపకుడైన మహేంద్ర ప్రసాద్‌ రూ.4,078 కోట్ల ఆస్తులతో అత్యంత సంపన్న ఎంపీగా నిలిచాడు.
రాజకీయ జీవితం
అరిస్టో ఫార్మాస్యూటికల్స్‌ వ్యవస్థాపకుడైన మహేంద్ర ప్రసాద్‌ 1980లో కాంగ్రెస్‌ పార్టీ తరపున లోక్‌సభకు ఎన్నికయ్యాడు. ఆయన బీహార్ రాష్ట్రంలో కాంగ్రెస్ ప్రభావం తగ్గడంతో జనతాదళ్‌ పార్టీలో అనంతరం రాష్ట్రీయ జనతా దళ్‌లో, తిరిగి జనతాదళ్‌ (యునైటెడ్‌)లో చేరాడు. మహేంద్ర బిహార్‌ నుంచి 7 సార్లు రాజ్యసభకు ఎన్నికయ్యాడు.
మరణం
మహేంద్ర ప్రసాద్‌ అనారోగ్యంతో బాధపడుతూ ఢిల్లీలోని తన నివాసంలో 27 డిసెంబర్ 2021న మరణించాడు.
మూలాలు
వర్గం:1940 జననాలు వర్గం:2021 మరణాలు
అనెలిడా
అనెలిడా (లాటిన్ Annelida) ద్విపార్శ్వ సౌష్టవం, త్రిస్తరిత, ఖండీభవనంగల, నిజ శరీరకుహర అకశేరుకాలు. అనెలిడా అనే పదాన్ని జె.బి.లామార్క్ (J.B.Lamarck) 1809లో ప్రప్రథమంగా ఉపయోగించాడు. లాటిన్ పదం 'ఆన్యులస్' అంటే చిన్న ఉంగరం; గ్రీకు భాషలో 'ఈడోస్' అంటే రూపం అని అర్థం. నీటిలోనూ, భూమి మీద ఉండే వానపాములు, ఇసుక పాములు, జలగలు మొదలగునవి వీనిలో ఉంటాయి. ఎక్కువగా స్వేచ్ఛగా కదులుతూ ఉంటాయి. జలగలాంటి కొన్ని జీవులకు రక్తం పీల్చుకొనే పరభక్షక అలవాట్లు ఉంటాయి.
వర్గీకరణ
వీటిలో నాలుగు వర్గాలు ఉన్నాయి.అవి
వర్గం:జంతు శాస్త్రము వర్గం:అనెలిడా
ఒల్మెక్ నాగరికత
దక్షిణ-మధ్య మెక్సికో ప్రాంతంలో క్రీస్తు పూర్వం 1200నుంచి 400 వరకు సంక్లిష్ట సమాజంతో కూడిన నాగరిగత వృద్ధి చెందింది. దీనినే ఒల్మెక్ నాగరిగత అని వ్యవహరిస్తారు. ప్రస్తుతం ఈ నాగరికత పరిఢవిల్లిన ప్రాంతాలు వెరాక్రజ్, టోబాస్కొ రాష్ట్రాల్లో ఉన్నాయి. అయితే ఈనాగరిగతకు చెందిన ప్రజలు కూడా జీవనవృక్షం సిద్ధాంతాన్ని నమ్మినట్టు ఈ చిత్రం తెలియజేస్తుంది. ఈ వృక్షం మొత్తం ఏడు శాఖలు, 12 వేర్లు కలిగివుంది. ఈ ఏడు శాఖలు ఒల్మెక్ ప్రజల్లోని ఏడు తెగలను సూచిస్తాయి. అదేవిధంగా 12 వేర్లు, మొత్తం 12 సముద్ర మార్గాలను సూచిస్తున్నాయని కొందరు పురాశాస్తవ్రేత్తలు అభిప్రాయ పడుతున్నారు.
వర్గం:ప్రాచీన నాగరికతలు వర్గం:మెక్సికో
గుంతకల్లు జంక్షన్ రైల్వే స్టేషను
గుంతకల్లు జంక్షన్ రైల్వే స్టేషన్  (స్టేషన్ కోడ్: జిటిఎల్) ఆంధ్ర ప్రదేశ్ రాష్ట్రంలోని అనంతపురం జిల్లా లో ఉంది. ఇది గుంతకల్లు కు సేవలు అందిస్తుంది. గుంతకల్లు జంక్షన్ రైల్వే స్టేషను దక్షిణ కోస్ట్ రైల్వే లోని గుంతకల్లు రైల్వే డివిజను యొక్క ప్రధాన కార్యాలయం పరిధిలో పనిచేస్తుంది. ఇది ముంబై-చెన్నై రైలు మార్గము, గుంతకల్లు-చెన్నై రైలు మార్గము, గుంతకల్లు-సోలాపూర్‌ రైలు మార్గము, గుంతకల్లు-బెంగళూరు రైలు మార్గము, గుంతకల్లు-వాస్కో డా గామా రైలు మార్గము, గుంతకల్లు-విజయవాడ రైలు మార్గము లకు ఒక కూడలి స్టేషను.
చరిత్ర
1861-1871 మధ్యకాలంలో మద్రాస్ రైల్వే  చెన్నై-అరక్కోణం రైలు మార్గమును రాయచూరుకు విస్తరించింది. ఇది గ్రేట్ ఇండియన్ పెనిన్సులా రైల్వే  రైలు మార్గములో చేరింది. తద్వారా ముంబై, చెన్నైలను కలుపుతూ 1871 లో 1,676 మి.మీ. (5 అ. 6 అం.) విస్తృత బ్రాడ్ గేజ్ రైలు మార్గము ఏర్పాటు అయ్యింది.
1888 నుండి 1890 వరకు దక్షిణ మహారాష్ట్ర రైల్వే  విజయవాడ నుండి మార్గోవా వరకు, వయా గుంతకల్లు మీదుగా ఒక మీటర్ గేజ్ రైలు మార్గాన్ని అభివృద్ధి చేసింది.
గుంతకల్లు-బెంగళూరు రైలు మార్గము 1892-93లో ప్రారంభించబడింది. 1893 లో మీటర్ గేజ్ అయిన గుంతకల్లు-మైసూర్ ఫ్రాంటియర్ రైలు మార్గము  ను ప్రారంభించారు. ఇది దక్షిణ మహారాష్ట్ర రైల్వే  ద్వారా నిర్వహించబడింది.
విద్యుద్దీకరణ
2013 లో 310 రూట్ కిలో మీటర్ల గుంతకల్లు-రేణిగుంట రైలు మార్గము విద్యుద్దీకరణ పూర్తి అయ్యింది. 2016 లో 293 రూట్ కి.మీ.ల గుంతకల్లు-బెంగుళూరు రైలు మార్గము విద్యుద్దీకరణ పూర్తి అయ్యింది. 2017 లో 228 రూట్ కి.మీ.ల గుంతకల్లు-వాడి రైలు మార్గము విద్యుద్దీకరణ పూర్తి అయ్యింది. 430 రూట్ కిలోమీటర్ల గుంతకల్లు-గుంటూరు రైలు మార్గము విద్యుద్దీకరణ ఇప్పుడు వరకు క్రియాశీలంగా ఉంది. 234 రూట్ కిలోమీటర్లు మొదటి దశలో విద్యుద్దీకరణ చేయబడింది. మొదటి దశ యొక్క 165 రూట్ కిలోమీటర్ల నల్లపాడు-కంబం, 89 రూట్ కిలోమీటర్ల గుంతకల్లు-ధోన్ విభాగాలు విద్యుద్దీకరణ చేయబడి ఉన్నాయి.
షెడ్లు
డీజిల్ లోకో షెడ్, గుంతకల్లు మొదట మీటర్ గేజ్ షెడ్‌గా ప్రారంభించారు. కానీ, గుంతకల్లు, హుబ్లీ విభాగాలలో గేజ్ మార్పిడులు తర్వాత, 1995 లో బ్రాడ్ (విస్తృత) గేజ్ షెడ్‌గా ప్రారంభించబడింది. ఇందులో డబ్ల్యుడిఎం-2, డబ్ల్యుడిఎం-3ఎ, డబ్ల్యుడిఎం-3డి, డబ్ల్యుడిజి-3, డబ్ల్యుడిజి-3ఎ, డబ్ల్యుడిజి-4 లొకోలు ఉన్నాయి.
గుంతకల్లులో ఒక కోచింగ్ నిర్వహణ డిపో ఉంది. ఎలెక్ట్రిక్ ట్రాక్షన్‌తో మార్పిడి తర్వాత,  భారతీయ రైల్వేలు ఎలక్ట్రిక్ లోకో షెడ్‌ను కూడా మంజూరు చేసింది.
జంక్షన్
గుంతకల్లు రైల్వే స్టేషను నుండి 8 రైలు మార్గాల ట్రాక్స్ గుంతకల్లు కలిగి ఉన్న జంక్షన్‌గా ఉన్నది.
గుంతకల్లు జంక్షన్ రైల్వే స్టేషను నందు 114 రైళ్ళు ఆగుతాయి. అలాగే ఈ స్టేషను గుండా 123 రైళ్ళు వెళ్ళతాయి. ఇక్కడ నుండి 9 రైళ్ళు ప్రారంభ మవుతాయి. అలాగే 9 రైళ్ళు ఈ స్టేషను నందు తమ ప్రయాణాన్ని ముగిస్తాయి.
అగ్‌మెంటెడ్ రియాలిటీ
అగ్‌మెంటెడ్ రియాలిటీ (Augmented reality) అనేది ఒక భౌతిక, వాస్తవ ప్రపంచ పర్యావరణం ఒక ప్రత్యక్షప్రసార దర్శకత్వం లేదా పరోక్ష వీక్షణ సాంకేతికత. దీని అంశాలు ధ్వని, వీడియో, గ్రాఫిక్స్ లేదా జిపిఎస్ డేటా వంటి కంప్యూటర్ - జెనరేటెడ్ సెన్సారి ఇన్‌పుట్ ద్వారా అభివృద్ధిచేయబడతాయి (లేదా అనుబంధితమైవుంటాయి).
మెడిటటెడ్ రియాలిటీ అనే సాంకేతికత ద్వారా మనిషి చూసే దృశ్యంలో ఊహాత్మక వస్తువులను ప్రవేశపెట్టినట్లు, ఉన్న దృశ్యంలో వస్తువులను తొలగించినట్టు చూపెట్టవచ్చు. ఇది ఒక కంప్యూటర్ సిస్టం ద్వారా నిరంతరం జరిగే ప్రక్రియ. దీని ఫలితంగా మనిషి చూసే దృశ్యాన్ని వేరే దృష్టికోణంలో చూడగలిగే అవకాశాన్ని ఇది మనకి అందిస్తుంది.
దీనికి భిన్నంగా, వర్చ్యువల్ రియాలిటీ సాంకేతికతో మనిషి చూసే వాస్తవ దృశ్యాన్ని పూర్తిగా కంప్యూటర్ ద్వారా కల్పిత దృశ్యంతో భర్తీ చేస్తుంది.
వివరంగా చెప్పాలంటే, అగ్‌మెంటేషాన్ అనేది, మన చుట్టూ ప్రత్యక్షం చేసే వాస్తవ దృశ్యాల్లో కల్పిత వస్తువులను కంప్యూటర్ సహాయంతో ఇమడింపచేసి చూపే నిరంతర ప్రక్రియ. ఉదాహరణకు మనం రోడ్డు మీద వెళ్తున్నప్పుడు మన స్మార్ట్ ఫోన్ ద్వారా ఆ రోడ్డు మీద మనం టీ.వీ లో చూసే కార్టూన్లు మన ముందు రోడ్డు మీద నడుస్తున్నట్లు చూడవచ్చు. ఈ రోడ్డు అనే వాస్తవంలో కార్టూన్ అనే కల్పితాన్ని ఇమిడేలా చేయటమే అగ్‌మెంటెడ్ రియాలిటీ సాంకేతికత.
దీని ద్వారా మనం వేరే ప్రదేశంలో జరుగుతున్నా వాస్తవ దృశ్యాన్ని కూడా మన కళ్ళముందు జరుగుతునట్టు చూపెట్టవచ్చు. ఉదాహరణకు, విశ్వంలో జరుగుతున్న అనేక మార్పులను మన ముందు కదులుతున్నట్లు చూడవచ్చు.
ఈ సాంకేతికతను వినోదానికి మాత్రమే కాకుండా మరెన్నో కీలక సేవలకు ఉపయోగపడుతుంది. ఉదాహరణకు నిర్మాణ రంగంలో పనిచేసే కార్మికులకు ఇచ్చే ఎ.ఆర్. హెల్మెట్ నిర్మాణం చేపట్టే బిల్డింగ్ గురించి ప్రత్యక్ష సమాచారం అందిస్తుంది. ఇది అక్కడ పనిచేసే వారికీ ఉపయోగపడుతుంది.
మ‌హేష్ ఆనంద్
మ‌హేశ్ ఆనంద్ భారతదేశానికి సినిమా నటుడు. ఆయన హిందీ, తమిళ్, తెలుగు మరియు మలయాళం బాషల సినిమాల్లో నటించాడు.
మరణం
మహేశ్ ఆనంద్ ముంబై అంథేరిలోని యారి రోడ్‌లోని తన నివాసంలో మరణించాడు.
మూలాలు
వర్గం:భారతీయ సినిమా నటులు
సి ఎన్ ముత్తురంగ ముదలియార్
సి ఎన్ ముత్తురంగ ముదలియార్ ( 1888 - 2 ఫిబ్రవరి 1949) ఒక భారతీయ రాజకీయవేత్త, భారత స్వాతంత్ర్య సమరయోధుడు. అతను కేంద్ర శాసనసభ సభ్యుడిగా పనిచేశాడు. 16 జనవరి 1938 న తమిళనాడు లో కాంగ్రెస్ అధ్యక్షుడిగా ఎన్నికయ్యాడు. ముదలియార్ తండ్రి కూడా భారత రాజకీయ నాయకుడు.
జననం
ముత్తురంగ ముదలియార్ తమిళనాడు లోని తిరువళ్లూరు జిల్లా, పూవిరుంతవల్లిలోని నజరేత్‌పేట్‌లో జన్మించాడు.
మూలాలు
వర్గం:భారత స్వాతంత్ర్య సమర యోధులు వర్గం:రాజకీయ నాయకులు వర్గం:తమిళనాడు స్వాతంత్ర్య సమర యోధులు వర్గం:తమిళనాడు రాజకీయ నాయకులు వర్గం:బ్రిటిషు భారతదేశ కేంద్ర శాసనసభ సభ్యులు
వరిబీజం
వరిబీజముమగవారి వృషణాలకు సంక్రమించే వ్యాధి.దీనిని ''బుడ్డ, వర వట్ట, దేడ్ పేలా గా కూడా వ్యవహరిస్తారు. శస్త్ర చికిత్స ద్వారా దీనిని సులభముగా నయం చేయవచ్చును.''
చరిత్ర
''మగవారి వృషణాలను ( హైడ్రోక్సెల్ను)హైడ్రోసెలెక్టోమీ ఒక శస్త్రచికిత్సా విధానం, ఇది వృషణము చుట్టూ  నీరు రావడం  జరుగుతుంది, వృషణాలు పెద్దదివి గా, వాపు, నొప్పి,. ఒక హైడ్రోసెలెక్టమీ ద్రవాన్ని తొలగిస్తుంది. 40 సంవత్సరాల తరువాత వరి బీజము మగ  వాళ్లకు వచ్చే  అవకాశం ఎక్కవ. వృషణంలో ఒక ప్రక్క ఏర్పడుతుంది,ఇది  పెద్దగా ఇబ్బంది పెట్టదు, యాంటీ-ఇన్-ఇన్ఫ్లమేటరీ పెయిన్ రిలీవర్లను తీసుకన వచ్చును, వాళ్ళు 6 నెలల వరకు దీని పెరుగుదల చూడ వచ్చును. వృషాణాలు ఎక్కవ పెద్దది గా ఉంటే వైద్యులు శస్త్ర చికిత్స చేస్తారు. రు శస్త్రచికిత్సను పరిగణించాల్సిన అవసరం ఉందని సూచించే లక్షణాలు:వృషణం యొక్క ఒక వైపు వాపు, ఒకటి లేదా రెండు వృషాణాలలో  నొప్పిగా ఉండటం  వంటివి. శస్త్రచికిత్సకు ముందు, రక్తం, మూత్ర పరీక్షలు ఉంటాయి. శస్త్రచికిత్స ఎలా పనిచేస్తుందో,శస్త్రచికిత్స తర్వాత కొద్దిసేపు ద్రవాలను హరించడానికి ఒక ట్యూబ్‌ను అమర్చాల్సి ఉందా అని ఒక వైద్యుడు  వివరిస్తారు. ఇది శస్త్రచికిత్స తర్వాత వృషణంలో సంక్రమణ, ద్రవం ఏర్పడకుండా నిరోధించడానికి సహాయపడుతుంది''
చికిత్స
శస్త్ర చికిత్స కు 30 నిమిషాలు పడుతుంది. శస్త్ర చికిత్సకు ముందు యాంటీబయాటిక్స్ మందులు ఇవ్వడం,  నొప్పి లేకుండా ఉండటానికి   అనస్థీషియా ఇస్తారు. శస్త్ర చికిత్స తర్వాత రోగి తీసుకొన వలసిన జాగ్రత్తలను వైద్యులు తెలుపుతారు. వాపును తగ్గించడం ఐస్ ప్యాక్ లేదా కోల్డ్ కంప్రెస్ చేయడం, 15 నిమిషాల కంటే ఎక్కువసేపు దీన్ని చేయండి. . కోల్డ్ ప్యాక్‌ను 2 రోజులు లేదా వాపు మెరుగుపడే వరకు ఉపయోగించడం. మందులను తీసుకోవడం, స్నానం చేయడానికి  సంరక్షణ, ఈత కొట్టవద్దు , స్నానం చేయవద్దు బరువులను మోయకుండా ఉండటం , నిర్దేశించిన విధంగా వ్యాయామం  వంటివి  రోగులు చేయాల్సిన పనులు thumb|వరిబీజము .
నెం.1 కోడలు
నెం.1 కోడలు భారతీయ తెలుగు భాషా కుటుంబం, డ్రామా టెలివిజన్ ధారావాహిక, ఇది సోమవారం నుండి శనివారం వరకు 9 డిసెంబర్ 2019 నుండి రాత్రి 8:00 గంటలకు జీ తెలుగు లో ప్రసారం అవుతుంది. ఇందులో సుధా చంద్రన్, మధుమిత, జై ధనుష్ ప్రధాన పాత్రలు పోషించారు. ఇది డిజిటల్ స్ట్రీమింగ్ ప్లాట్‌ఫారమ్ జీ5 లో కూడా అందుబాటులో ఉంది.
కథ
వాగ్ధేవి, సరస్వతి అనే ఇద్దరు స్త్రీల మధ్య కథ తిరుగుతుంది. వాగ్ధేవి ఒక వ్యాపార వ్యాపారవేత్త, ఆమె తన కొడుకు రాహుల్ కోసం చదువుకున్న అమ్మాయి కోసం వెతుకుతోంది. సరస్వతి దయ, మంచి హృదయం కలిగిన నిరక్షరాస్య మహిళ. వరుస పరిణామాల తర్వాత రాహుల్ సరసుని పెళ్లి చేసుకుంటాడు. అతను వాగ్ధేవి నుండి నిజాన్ని దాచిపెట్టాడు, ఆమెను పనిమనిషిగా పరిచయం చేస్తాడు, వాణి అని పేరు పెట్టాడు. వాగ్ధేవి నుండి మంచి అభిప్రాయాన్ని పొందడానికి రాహుల్ ఆమెకు విద్యను నేర్పాడు. చివరకు వాగ్ధేవి ఆమెను కోడలుగా అంగీకరిస్తుంది.
పాట
అన్ని ట్రాక్‌లను సాగర్ నారాయణ రాశారు.
చిత్రీకరణ
భారతదేశంలో కోవిడ్-19 వ్యాప్తి కారణంగా, నెం.1 కోడలు, అన్ని ఇతర టెలివిజన్ ధారావాహికలు, చలనచిత్ర షూటింగ్‌లు మార్చి 19, 2020 నుండి నిలిపివేయబడ్డాయి. మూడు నెలల తర్వాత, షూటింగ్ అనుమతించబడింది, జూన్, 2020 నుండి ప్రారంభించబడింది. సిరీస్ కొత్త ఎపిసోడ్‌లను ప్రసారం చేయడం ప్రారంభించింది.
బాహ్య లింకులు
వర్గం:టెలివిజన్ కార్యక్రమాలు వర్గం:వినోద కార్యక్రమాలు వర్గం:తెలుగు ధారావాహికలు
జాన దుర్గా మల్లికార్జునరావు
జాన దుర్గా మల్లికార్జునరావు బాల అవధానిగా, యువ అవధానిగా ప్రసిద్ధుడు. తన 18వ యేటనే సంపూర్ణ శతావధానాన్ని చేశాడు.
జీవిత విశేషాలు
ఇతడు 1979, జూన్ 19వ తేదీన తూర్పుగోదావరి జిల్లా, అంబాజీపేట మండలం, ముక్కామల గ్రామంలో వేంకట సత్యవతి, సత్యనారాయణస్వామి దంపతులకు జన్మించాడు. ఇతడు ముక్కామలలోని కళావెంకటరావు జిల్లాపరిషత్తు ఉన్నతపాఠశాలలో ఎస్.ఎస్.సి. వరకు చదువుకున్నాడు. తరువాత సార్వత్రిక విశ్వవిద్యాలయం నుండి చరిత్ర, అర్థశాస్త్రం, తెలుగు అభిమానవిషయాలుగా బి.ఎ. ప్రథమశ్రేణిలో ఉత్తీర్ణుడైనాడు. తరువాత ఉస్మానియా విశ్వవిద్యాలయం నుండి దూరవిద్య ద్వారా తెలుగు భాషాసాహిత్యాలు అధ్యయనం చేసి ఎం.ఎ. డిగ్రీ సంపాదించాడు. ఎస్.ఎస్.సి. పరీక్ష పాసైన తరువాత మోడేకుర్రు ఓరియంటల్ పాఠశాలలో చదివాడు. పిదప 1995లో రాజమండ్రిలోని గౌతమీ విద్యాపీఠంలో చేరి సంస్కృతాంధ్ర కావ్య నాటక సాహిత్యాన్ని అధ్యయనం చేశాడు. కందుకూరి భాస్కరశాస్త్రి, లంక నరసింహశాస్త్రి, ద్వా.నా.శాస్త్రి ఇతని గురువులు.
అవధాన రంగం
ఇతడు 13వ యేటనే 1993లో అమలాపురం లోని కామాక్షి పీఠంలో కంచికామకోటి పీఠాధిపతి చంద్రశేఖర సరస్వతి శతజయంతి సందర్భంగా మొట్టమొదటి సారి అష్టావధానం చేశాడు.ఇతడు ఇప్పటి వరకు 180కి పైగా అష్టావధానాలు, ఒక అర్థశతావధానము, ఒక సంపూర్ణ శతావధానమును ప్రదర్శించాడు. ఇతడు అమలాపురం, కాకినాడ, రాజమండ్రి, ఏలూరు, భీమవరం, విజయవాడ, గుంటూరు, నెల్లూరు, తిరుపతి, అనంతపురం, హిందూపురం, కర్నూలు, నంద్యాల, కడప, విశాఖపట్నం, విజయనగరం, శ్రీకాకుళం, వరంగల్లు, భద్రాచలం, హైదరాబాదు, బెంగుళూరు, బళ్ళారి, హొస్పేట, బొంబాయి, మద్రాసు, న్యూఢిల్లీలలో అవధానాలను నిర్వహించాడు. ఇతని అవధానాలలో సమస్య, దత్తపది, వర్ణన, ఆశువు, వారగణనం, వ్యస్తాక్షరి, న్యస్తాక్షరి, పురాణపఠనం, ఘంటానాదం వంటి అంశాలు ఉన్నాయి.
మూలాలు
వర్గం:అవధానులు వర్గం:శతావధానులు వర్గం:1979 జననాలు
నికోలా టెస్లా
నికోలా టెస్లా (ఆంగ్లం : Nikola Tesla) (1856 జూలై 10 - 1943 జనవరి 7) ఆవిష్కర్త, మెకానికల్ ఇంజనీర్, ఎలక్ట్రికల్ ఇంజనీర్. నికోలా, ప్రస్తుతము క్రొయేషియాలో ఉన్న స్మిల్యాన్ అనే గ్రామంలో జన్మించాడు. ఇతడు పుట్టుకతో సెర్బియన్. తర్వాత కాలంలో అమెరికా పౌరుడు అయ్యాడు. ఇతడు తరచూ 'ధరణిపై కాంతిని విరజిమ్మిన' ఆధునిక యుగానికి చెందిన గొప్ప శాస్త్రవేత్తగా, ఆవిష్కర్తగా కీర్తించబడ్డాడు. 19వ శతాబ్దాంతంలో, 20వ శతాబ్దపు ఆరంభంలో విద్యుత్, అయస్కాంతత్వాలకు సంబంధించిన పరిశోధనలలో విప్లవాత్మకమైన విషయాలను అందించిన శాస్త్రవేత్త. నికోలా టెస్లా పేటెంట్లు, పరిశోధనా విషయాలు ఆధునిక విద్యుచ్ఛక్తి, ఎలక్ట్రిక్ మోటార్లు వంటి విషయాల అభివృద్ధికి దోహదపడడం ద్వారా రెండవ పారిశ్రామిక విప్లవానికి నాంది పలికాయి.
1894లో వైర్‌లెస్ కమ్మ్యూనికేషన్ (రేడియో) ప్రదర్శన వల్ల అమెరికాలోని ఎలక్ట్రికల్ ఇంజనీర్లలో గొప్ప వ్యక్తిగా గుర్తించబడ్డాడు. టెస్లా ఆవిష్కరణలు ఆధునిక ఎలక్టికల్ ఇంజనీరింగ్ విభాగానికి మార్గదర్శకాలయ్యాయి.
ఈ కాలంలో అమెరికా సంయుక్త రాష్ట్రాలలో టెస్లా  కీర్తి చరిత్రలో  మరే ఇతర ఆవిష్కర్త లేదా శాస్త్రవేత్తతో పోల్చదగ్గదిగా ఉన్నప్పటికీ  అతని అసాధారణ వ్యక్తిత్వం, సాధ్యమైన శాస్త్రీయ, సాంకేతిక పరిణామాల గురించి నమ్మశక్యం కాని, కొన్నిసార్లు వికారమైన వాదనలు కారణంగా, టెస్లా చివరికి బహిష్కరించబడ్డాడు. అతను పిచ్చి శాస్త్రవేత్తగా పరిగణించబడ్డాడు. తన ఆర్థిక విషయాలపై ఎప్పుడూ ఎక్కువ దృష్టి పెట్టని టెస్లా 86 సంవత్సరాల వయసులో పేదరికంతో మరణించాడు.
అతస్కాత అభివాహ సాంద్రత లేదా అయస్కాంత ప్రేరణ (సాధారణంగా అయస్కాత క్షేత్రం "B" గా సుపరిచితం) ఎస్.ఐ ప్రమాణం నకు అతని గౌరవార్థం "టెస్లా" గా నామకరణం చేసారు. అదే విధంగా టెస్లా 1893 లోనే తక్కువ స్థాయిలో (లైట్‌బల్బులు) ప్రదర్శించాడు. అసంపూర్తిగా ఉన్న తన వార్డెన్‌క్లిఫ్ టవర్ ప్రాజెక్టులో పారిశ్రామిక శక్తి స్థాయిలను ఖండాంతరాలకు ప్రసారం చేయాలని ఆకాంక్షించాడు. దీని ఫలితంగా ఎలక్ట్రానిక్ పరికరాలకు వైర్‌లెస్ శక్తి బదిలీ  టెస్లా ప్రభావం మూలంగా జరుగుతుంది.
అతను విద్యుదయస్కాంతత్వం, విద్యుత్ యాంత్రిక ఇంజనీరింగ్ విభాగాల్లో చేసిన కృషి ఫలితంగా రోబోటిక్స్, రిమోట్ కంట్రోల్, రాడార్, కంప్యూటర్ విజ్ఞానం, బాలిస్టిక్స్, కేంద్రక భౌతిక శాస్త్ర రంగాలలో పురోగతి సాధించగలిగింది. 1943 లో యునైటెడ్ స్టేట్స్ లోని సుప్రీంకోర్టు అతన్ని రేడియో  ఆవిష్కర్తగా పేర్కొంది.
ఆరంభం
thumb|నికోలా టెస్లా పుట్టిన ఇల్లు, క్రొయేషియాలోని స్మిల్యాన్ గ్రామంలో నికోలా విగ్రహం.|alt=|290x290px thumb|23 సం. వయస్సులో టెస్లా (సిర్కా.1879)|alt=|375x375px నికోలా సెర్బియన్ దంపతులకు క్రొయేషియాలోని స్మిల్యాన్ గ్రామంలో జన్మించాడు. అతను సరిగ్గా ఉరుములు మెరుపులతో వర్షం పడుతున్నప్పుడు అర్ధరాత్రి జన్మించాడని ఒక కథనం ఉంది. ఇతని బాప్తిస్మపు ధ్రువీకరణ పత్రం  ప్రకారం 28 జూన్ (N.S. 10, జూలై), 1856 న జన్మించినట్టు, ఈయన తండ్రి మిలుటిన్ టెస్లా, స్రెమ్స్కీ కార్లోవ్చీ పట్టణప్రాంతంలోని సెర్బియన్ ఆర్తోడాక్స్ చర్చిలో మతప్రచారకుడు, తల్లి, డూకా మాండిక్ గా పేర్కొనబడినది. ఈయన తండ్రి తరఫు వంశం వారు తారా లోయ లోని స్థానిక సెర్బు తెగకు చెందిన వారైనా లేదా హెర్జిగీవ్నియన్ నోబుల్ పావ్లే ఓర్లొవిక్ సంతతికి చెందిన వారైనా అయ్యుంటారని భావన. టెస్లా తల్లి డూకా, కోసావో ప్రాంతం నుండి వచ్చి లీకా, బంజియా ప్రాంతాలలో స్థిరపడిన కుటుంబానికి చెందినది. ఈమె తండ్రి సెర్బియన్ ఆర్తోడాక్స్ చర్చిలో మతప్రచారకుడు. ఈమె గృహాలంకారణ పనిముట్లు తయారు చేయటంలో ప్రావీణ్యం కలది. ఈమె అనేక సెర్బియా పౌరాణిక గేయాలను కూడా కంఠతా వల్లించేది కానీ ఎప్పుడూ చదవటం, వ్రాయటం నేర్చుకోలేదు.
నికోలా ఐదుగురు సంతానంలో నాలుగవవాడు. ఈయనకు ఒక అన్న (డేన్, నికోలాకు ఐదేళ్లున్నప్పుడు గుర్రపుస్వారీ ప్రమాదంలో మరణించాడు), ముగ్గురు సోదరీమణులు (మిల్కా, ఆంజెలీనా,మరికా). ఈయన కుటుంబం 1862లో గాస్పిక్‌కు తరలివెళ్ళింది. టెస్లా కార్లొవాక్ లో చదువుకున్నాడు. నాలుగేళ్ళలో పూర్తి చేయాల్సిన విద్యను మూడేళ్ళలోనే పూర్తిచేశాడు.
టెస్లా ఆ తర్వాత 1875లో గ్రాజ్ లోని ఆస్ట్రియన్ పాలిటెక్నిక్ (ఇప్పుడది గ్రాజ్ సాంకేతిక విశ్వవిద్యాలయం) లో ఎలక్ట్రికల్ ఇంజనీరింగు పూర్తిచేశాడు అక్కడుండగా ఆల్టర్నేటింగు కరెంటు యొక్క ఉపయోగాలను అధ్యయనం చేశాడు. కొన్ని మూలాలు ఈయన గ్రాజ్ విశ్వవిద్యాలయం నుండి బాచిలరేట్ పట్టా పొందాడని చెబుతున్నవి. అయితే, విశ్వవిద్యాలయం మాత్రం టెస్లా పట్టభద్రుడు కాలేదని, మూడో సంవత్సరపు మొదటి అర్ధభాగంలో తరగతి గదిలో జరిగే పాఠాలకు హాజరవటం మానేశాడని, ఆ తరువాత చదువు కొనసాగించలేదని చెబుతున్నది. 1878 డిసెంబరులో తన కుటుంబంతో తెగతెంపులు చేసుకొని గ్రాజ్ వదిలిపెట్టి వెళ్ళిపోయాడు. స్నేహితులు ఈయన ముర్ నదిలో మునిగిపోయాడని భావించారు. మారిబోర్ (ప్రస్తుతం స్లొవేనియాలో ఉన్నది) కు వెళ్ళి తొలుత ఒక సంవత్సరం పాటు సహాయ ఇంజనీరుగా ఉద్యోగం చేశాడు. ఈ సమయంలోనే మనోవ్యధకు గురయ్యాడు. ఆ తరువత టెస్లా తండ్రి ప్రోద్బలంతో ప్రాగ్ లోని చార్లెస్ ఫెర్డినాండ్ విశ్వవిద్యాలయంలో చేరి, అక్కడ 1880 వేసవిలో చదువుకున్నాడు. అక్కడ ఎర్నెస్ట్ మాక్ చే ప్రభావితుడయ్యాడు. కానీ, తండ్రి మరణించిన తర్వాత, కేవలం ఒకే టర్ము పూర్తి చేసిన తర్వాత విశ్వవిద్యాలయాన్ని వదిలిపెట్టాడు.
టెస్లా అనేక పుస్తకాలు, శాస్త్రీయ రచనలు చదవటం ప్రారంభించాడు. తన ఏకసంథాగ్రాహ్యంతో అమాంతం పుస్తకాలు పుస్తకాలనే వళ్ళెవేయటం ప్రారంభించాడు.
బయటి లింకులు
వర్గం:ప్రపంచ ప్రసిద్ధులు వర్గం:అమెరికన్ అన్వేషకులు వర్గం:అమెరికన్ భౌతికశాస్త్రవేత్తలు వర్గం:థామస్ అల్వా ఎడిసన్ వర్గం:1856 జననాలు వర్గం:1943 మరణాలు వర్గం:ఆవిష్కర్తలు వర్గం:ఆస్ట్రియా వర్గం:అమెరికా శాస్త్రవేత్తలు
దేవరకద్ర మండలం
దేవరకద్ర మండలం, తెలంగాణ రాష్ట్రంలోని మహబూబ్ నగర్ జిల్లాకు చెందిన మండలం.
ఇది హైదరాబాదు-రాయచూరు ప్రధాన రహదారిపై ఉంది. జిల్లా కేంద్రమైన మహబూబ్ నగర్ నుంచి 22 కిలోమీటర్ల దూరంలో ఉంది. ఈ గ్రామానికి రైలు సదుపాయం ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం మహబూబ్ నగర్ రెవెన్యూ డివిజన్ లో భాగం. పునర్వ్యవస్థీకరణకు ముందు ఇది నారాయణపేట్ డివిజనులో ఉండేది. ఈ మండలంలో 26  రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం దేవరకద్ర.
మండల జనాభా
2011 భారత జనగణన గణాంకాల ప్రకారం - మొత్తం 58,385 - పురుషులు 29,490 - స్త్రీలు 28,895.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 238 చ.కి.మీ. కాగా, జనాభా 56,149. జనాభాలో పురుషులు 28,373 కాగా, స్త్రీల సంఖ్య 27,776. మండలంలో 11,201 గృహాలున్నాయి.
త్రిశూలం (అయోమయ నివృత్తి)
త్రిశూలం అంటే హిందూ దేవతలలో శివుని ఆయుధం.
త్రిశూలం పేరుతో ఈ క్రిందివి కూడా ఉన్నాయి:
మెన్ ఆర్ ఫ్రం మార్స్, వుమెన్ ఆర్ ఫ్రం వీనస్
right|thumb|200px Men are from Mars, Women are from Venus (ముద్రణ: మే 1992) జాన్ గ్రే చే రచించబడ్డ ఒక ఆంగ్ల పుస్తకం. స్త్రీ పురుష సంబంధాలను మెరుగు పరచుకోవటానికి, దంపతుల మధ్య భావవ్యక్తీకరణ శైలిని, మానసిక అవసరాలను అర్థం చేసుకోవటమే కీలకం అని ఈ పుస్తకంలో సూచించబడ్డది. ఈ పుస్తకానికి కొనసాగింపుగా తర్వాత చాలా పుస్తకాలు వచ్చాయి.
పేరుకు తగ్గట్టుగా పురుషులు అంగారక గ్రహం నుండి, స్త్రీలు శుక్ర గ్రహం నుండి భూమికి వచ్చి చేరిన వేర్వేరు జాతుల వాళ్ళు అని ఈ పుస్తకం ధ్రువీకరిస్తుంది. ఈ అలంకారాన్నే ముఖ్య ప్రస్తావనగా రచయిత తన అన్నీ రచనలలోనూ, ఉపన్యాసాలలోనూ స్త్రీ పురుషులను రోమను దేవుడు మార్స్ తోనూ, దేవత వీనస్ తోనూ పోలుస్తాడు.
ఇతర మానసిక శాస్త్ర నిపుణులు, స్త్రీవాదులు స్త్రీ పురుషుల మధ్య సామ్యములను ప్రస్తావిస్తే వారికి భిన్నంగా గ్రే వారి మధ్య తేడాల గురించి ప్రస్తావిస్తాడు.
ఉదా: స్త్రీలు వారి సమస్యలను గుర్తింపు కోసమే ఫిర్యాదు చేస్తే పురుషులు పరిష్కారాల కోసం సమస్యల గురించి ఫిర్యాదు చేస్తారు. ఒత్తిడి లో స్త్రీ పురుషుల స్పందన ఎలా ఉంటుంది వంటివి ఈ పుస్తకంలో గ్రే ప్రస్తావించిన ఇతర విషయాలు
వర్గం:పుస్తకాలు వర్గం:పుస్తక పరిచయాలు